|  |
| --- |
| **Spele van die XXXe Olimpiade** |
| Olimpiesespele van 2012

|  |  |
| --- | --- |
| Gehou in | Londen, Verenigde Koninkryk |
| Deelnemende lande | 204 Nasionale Olimpiese Komitees |
| Deelnemende atlete | 10 568 (5 892 mans, 4 675 vroue) |
| Items | 302 in 26 sporte |
| Openingseremonie | 27 Julie 2012 |
| Sluitingseremonie | 12 Augustus 2012 |
| Amptelik geopen deur | Koningin Elizabeth II |
| Atlete-eed | Sarah Stevenson (taekwondo) |
| Beampte-eed | Mik Basi (boks) |
| Olimpiese vlam | Callum AirlieJordan DuckittDesiree HenryKatie KirkCameron MacRitchieAidan ReynoldsAdelle Tracey |
| Vorige Spele | 2008: Beijing (China) |
| Volgende Spele | 2016: Rio de Janeiro (Brasilië) |

 |

Die **Olimpiese Somerspele 2012** (Engels: *2012 Summer Olympics*), amptelik bekend as die **Spele van die XXXste Olimpiade**, is tussen 27 Julie en 12 Augustus 2012 in Londen, Verenigde Koninkryk, aangebied. Tydens die geleentheid het 10 568 atlete uit 204 nasies aan 302 items in 26 verskillende sportsoorte deelgeneem. Danksy die insluiting van vroueboks was daar vir die eerste keer in alle sporte vroulike deelnemers. Saoedi-Arabië, Katar en Broenei het vir die eerste keer vroulike atlete gestuur, sodat elke land wat tans in aanmerking kom, 'n vroulike mededinger na minstens een Olimpiese Spele gestuur het.

Die Olimpiese Stadion in Londen
Dit was die dertigste aanbieding van die Somerspele sedert 1896. Dit was ook die derde keer dat Londen die spele georganiseer het na hulle eerste spele in 1908 en daarna in 1948. Daarmee het Londen die eerste stad geword wat driemaal Olimpiese Somerspele aangebied het. Naas Londen was Parys, Madrid, New York Stad en Moskou kandidate vir die organisasie van die 2012-Somerspele.

Die opening- en sluitingseremonies het in die Olimpiese Stadion plaasgevind. Soos gebruiklik het die lande in alfabetiese volgorde die stadion ingestap met Griekeland die eerste en die gasheer die Verenigde Koninkryk die laaste, maar aangesien die plaaslike taal Engels is, is dié taal se alfabet gebruik om die volgorde te bepaal. Caster Semenya, atleet en Wêreldkampioen tydens die Atletiekwêreldbeker in 2009, het die Suid-Afrikaanse vlag ingedra.

Vir die Olimpiese Somerspele 2012 is die 200 ha Queen Elizabeth Olympic Park in Stratford opgerig. Die Spele het ook gebruik gemaak van plekke wat reeds voor die bod bestaan het. Hierdie Olimpiese Somerspele word algemeen as 'n groot sukses beskou, met stygende standaarde van kompetisie onder nasies regoor die wêreld, verpakte stadions en gladde organisasie. Verder is die fokus op nalatenskap en na-wedstryd-volhoubaarheid as 'n bloudruk vir toekomstige Olimpiese Spele beskou.

Die Paralimpiese Somerspele 2012 is tussen 29 Augustus en 9 September in Londen gehou.

Toewysing
---------

Sebastian Coe, hoof van Londen se bod-komitee
Kaart van die kandidaatstede vir die Olimpiese Somerspele 2012:
   Verkose stad

   Kandidaatstede

   Aansoekende stede

Londen is op 6 Julie 2005 in Singapoer deur die Internasionale Olimpiese Komitee gekies as die gasheer vir die Olimpiese Somerspele in 2012. Ander kandidate was: Parys, New York, Madrid en Moskou. In die eerste ronde het Moskou uitgeval, in die tweede ronde New York, in die derde ronde Madrid, en uiteindelik ook Parys.

Die stemming het as volg verloop:

| Stemming vir gasheer van die Olimpiese Somerspele 2012 |
| --- |
| Stad | Land | **Rondte 1** | **Rondte 2** | **Rondte 3** | **Rondte 4** |
| Londen | Vlag van Verenigde Koninkryk Verenigde Koninkryk | **22** | 27 | **39** | **54** |
| Parys | Vlag van Frankryk Frankryk | 21 | 25 | 33 | 50 |
| Madrid | Vlag van Spanje Spanje | 20 | **32** | 31 | — |
| New York | Vlag van Verenigde State van Amerika Verenigde State | 19 | 16 | — | — |
| Moskou | Vlag van Rusland Rusland | 15 | — | — | — |

Akkommodasie
------------

Wembley-stadion, waar die meeste sokkerwedstryde plaasgevind het
Lord’s Krieketgronde
Die O2
Centre Court by Wimbledon
Engelse Kanaal by Weymouth
Terwyl die beplande besteding aan die Spele in sommige kringe kritiek uitgelok het, het ander die herontwikkeling van baie stadsdele in Londen, waar Olimpiese wedstryde sal plaasvind, verwelkom – veral omdat die meeste infrastruktuurprojekte volgens die konsep van volhoubaarheid verwesenlik is. Byna 90 persent van alle nuwe geriewe en die benodigde infrastruktuur was reeds in Julie 2011 voltooi – een jaar voor die begin van die Spele en sonder dat die beplande begroting oorskry is. Die laaste skatting van die totale koste in 2007 was egter aansienlik hoër as die oorspronklike beplande begroting.

Die hooffokus van die Spele was nuwe Olimpiese Park met 'n oppervlakte van 200 hektaar wat op 'n voormalige nywerheidsterrein in Stratford oos van Londen ontstaan het. Vir die Spele is ook verskeie sportgeriewe gebruik wat reeds voor en onafhanklik van Londen se kandidatuur bestaan het.

| Akkommodasie | Funksie |
| --- | --- |
| Queen Elizabeth Olympic Park | Die hoofligging van die Spele geleë in Stratford met 'n getal nuwe sportsentra, die Olimpiese dorp en die sentrale Olimpiese Stadion. Die openbare vervoernetwerk rondom die naasliggende Stratford-stasie, is uitgebreid om die groot getal reisigers effektief te kan vervoer. |
| Olimpiese Stadion | Hoofligging waar die begin- en eindseremonie opgevoer en veldatletiek beoefen is. |
| Basketball Arena | Basketbal en handbal (eindstryde en halfeindstryde) |
| Copper Box | Handbal, moderne vyfkamp, skermsport en skyfskiet |
| London Aquatics Centre | Sierduik, gesinchroniseerde swem, swem en die eindstryd van waterpolo |
| London Velopark | BMX en Baanfiets |
| Olympic Hockey Centre | Veldhokkie |
| Earls Court | Vlugbal |
| ExCeL Exhibition Centre | Boks, gewigoptel, judo, skermsport, taekwondo, tafeltennis en stoei |
| Greenwich Park | Ruitersport (dressuur, eventing en springconcours) |
| Hadleigh Country Park | Bergfiets |
| Horse Guards Parade | Strandvlugbal |
| Hyde Park | Driekamp, swem (oopwater) |
| Lord’s Krieketgronde | Boogskiet |
| Regent's Park | Padfietswedrenne |
| Royal Artillery Barracks | Skyfskiet |
| The O2 Arena | Basketbal (eindstryde) en gimnastiek |
| Wimbledon | Tennis |
| Wembley-stadion | Sokker (eindstryde) |
| Wembley Arena | Pluimbal |
| Lee Valley White Water Centre | Kanovaart (slalom) |
| Dorney Lake van Eton-kollege | Kanovaart (sprint), Roei |
| Engelse Kanaal by Weymouth | Seilvaart |

Die "Olympic Park" is ná afloop van die Spele, in 2013, na koningin Elizabeth genoem en staan nou bekend as *Queen Elizabeth Olympic Park*.

Vervoer
-------

'n *Olympic Javelin*-pendeltrein in St. Pancras-stasie
Die uitbreiding van Londen se openbare vervoerstelsel was 'n belangrike element van Londen se kandidaatskap. *Transport for London (TfL)* het met die oog op die Olimpiese Spele 'n verskeidenheid verbeterings aan die vervoerinfrastruktuur aangebring, waaronder die verlenging van die *East London Line*, wat deel uitmaak van die bogrondse spoornetwerk, asook die uitbou van die *Docklands Light Railway* en die *North London Line*. Op die hoëspoed-spoorweglyn *High Speed One* sal 'n pendeldiens bedryf word wat as *Olympic Javelin* bekend staan. Volgens *Network Rail* is tydens die Olimpiade 4 000 bykomende treinverbindings asook langer treinstelle beskikbaar gestel.

Sowat 240 000 besoekers per uur kan na die twee nuwe treinstasies in die Olimpiese Park, Stratford International en Stratford, vervoer word. Ook alle ander wedstrydplekke word deur spoorvervoer (treine, moltreine en *Docklands Light Railway*) met ander stadsdele verbind. 'n Sweefspoor tussen die O2 Arena en die *ExCel Exhibition Centre*, die *Emirates Air Line*, is op 28 Junie 2012 in bedryf gestel.

Die meeste wedstrydplekke is binne kort ryafstande geleë. Reistye na wedstryde het vir 80 persent van alle atlete minder as 20 minute beloop, en 93 persent van deelnemers kon hul oefenterreine in minder as 'n halfuur bereik. Ook padvervoer is vir deelnemers en amptelike verteenwoordigers vergemaklik – 'n *Olympic Route Network* met 'n totale lengte van 170 km is geskep waarvolgens rylane op belangrike hoofroetes tussen die Olimpiese dorp en wedstrydplekke vir Olimpiade-deelnemers gereserveer is.

Veiligheid
----------

'n *Rapier*-vuurpyllanseerder
Die streng veiligheidsmaatreëls, wat deur die Britse polisiediens getref word en waarvoor 10 000 polisiebeamptes en 13 500 weermaglede ontplooi is, is as die grootste vredestydse veiligheidsoperasie in die Britse geskiedenis beskryf. Vloot- en lugmageenhede is ter beskerming van die Spele aangewend, en terwyl vlootskepe in die Teemsrivier gestasioneer is, is Eurofighter-vegvliegtuie, helikopters en lugafweermissiele (waaronder *Rapier*-vuurpyllanseerders) ontplooi om moontlike lugaanvalle af te weer.

Vanaf 14 Julie is 'n gedeeltelike lug-spersone oor Londen ingestel. Die amfibiese aanvalskip *HMS Ocean*, wat in die Teems voor anker lê, het as helikopter-landingsblad, logistiese basis en verblyfplek vir 800 soldate gedien. Die koste vir hierdie veiligheidsoperasie het van 'n oorspronklik beraamde £282 miljoen gestyg tot £553 miljoen.

In Julie 2012 het nuus oor die probleme, wat die privaat veiligheidsmaatskappy G4S by die werwing van geskikte personeel ondervind het, bekend geword. Die leemte moes met 3 500 Britse weermaglede gevul word.

Medaljes
--------

Die Sloweense atleet Urška Žolnir wys haar goue medalje
Vir die Spele is sowat 4 700 medaljes deur die Koninklike Munt te Llantrisant in Wallis vervaardig. Hulle is deur David Watkins (Olimpiese Spele) en Lin Cheung (Paralimpiese Spele) ontwerp. Feitlik alle goud, silwer en koper wat in die vervaardiging gebruik is, is in Salt Lake County in die Verenigde State ontgin.

Elke medalje weeg tussen 375 en 400 gram (13,2–14,1 ons), het 'n deursnee van 85 mm (3,34 duim) en is 7 mm (0,27 duim) dik. 'n Gravure op die rand verwys na die betrokke sport en dissipline. Volgens 'n ou tradisie is Nike, die Griekse godin van oorwinning, op die voorkant uitgebeeld. Sy stap uit die Atheense Panathinaiko-stadion, waar die eerste moderne Olimpiese Spele in 1896 gehou is, met die Parthenon-tempel in die agtergrond. Die agterkant toon die kenteken van die Spele, die Teemsrivier en 'n reeks lyne wat "die energie van atlete en 'n saamstaan-gees" versinnebeeld. Die medaljes is op 2 Julie na die Londense Tower se gewelwe geneem waar hulle tot die aanvang van die Spele bewaar is.

Elke goue medalje is uit 'n legering van 92,5 persent silwer, 1,34 persent goud asook koper saamgestel. Die silwermedaljes is van silwer (92,5 persent) en koper gemaak. Die bronsmedaljes is uit 'n legering van koper (97 persent), sink (2,5 persent) en tin (0,5 persent) saamgestel. Die goue medalje se materiële waarde word op $644 beraam (volgens markpryse wat op 30 Julie 2012 vasgestel is), dié van die silwermedalje op $330 en dié van die bronsmedalje op $4,71.

Simboliek
---------

### Kenteken

Die Londense *Tower Bridge* met die Olimpiese ringe
Die Olimpiese Spele se kenteken is deur die konsultasieonderneming *Wolff Olins* ontwerp en op 4 Junie 2007 aan die publiek bekend gestel. Die kenteken, wat teen 'n koste van £400 000 ontwikkel is en op glasskerwe lyk, is 'n abstrakte weergawe van die jaargetal 2012 waarby die Olimpiese ringe in die nul-syfer en die woord *London* in die syfer 2 bo-aan ingebed is. Hierdie kenteken sal met klein wysigings ook vir die Paralimpiese Spele 2012 gebruik word. Die standaardkleure is groen, magenta, oranje en blou, maar enige ander kleurkombinasie kon ook gebruik word sodat borge die kenteken maklik aan hul spesifieke behoeftes kon aanpas.

Kort na sy bekendstelling het die kenteken negatiewe reaksies by die publiek uitgelok. Binne enkele ure het tienduisende Britte 'n petisie onderteken waarin beswaardes die organiseerders versoek het om 'n nuwe kenteken te ontwerp. 'n Getal dagblaaie het hul eie kompetisies gehou waartydens lesers hul ontwerpe kon indien.

In Februarie 2011 het ook Iran se Nasionale Olimpiese Komitee beswaar teen die kenteken aangeteken wat volgens hulle baie op die woord "Zion" sou lyk en dus as rassisties beskou kon word.

### Gelukbringers

Wenlock en Mandeville
*Wenlock en Mandeville* is as amptelike gelukbringers vir die Olimpiese en die Paralimpiese Spele gekies. Die twee figuurtjies is op 19 Mei 2010 aan die publiek bekend gestel.

Wenlock en Mandeville beeld twee staaldruppels in 'n menslike gedaante uit en word met die staalbedryf in Bolton in Groter Manchester verbind. Hul name gaan terug op die klein nedersetting Much Wenlock in die graafskap Shropshire naby die Walliese grens, waar reeds in 1850 die *Wenlock Olympian Society Annual Games* as voorloper van die moderne Olimpiese Spele gehou is, en Stoke Mandeville, 'n nedersetting in Buckinghamshire wat as gasheer van die
eerste Paralimpiese Spele opgetree het.

Die skrywer Michael Morpurgo het 'n storiekonsep vir *Wenlock en Mandeville* geskryf, en 'n animasierolprent is vervaardig. Twee verhale oor die twee gelukbringers is geskep: *Out of a Rainbow* en *Adventures on a Rainbow*.

### Olimpiese fakkelloop

Die Olimpiese fakkel word op 1 Junie op Crosby Beach naby Liverpool verwelkom
Die *National Theatre* het die Olimpiese vlam se aankoms in Londen met 'n vuurtuin gevier
Die Olimpiese fakkelloop het vanaf 18 Mei tot en met 27 Julie 2012 in die Verenigde Koninkryk plaasgevind. Nadat die Olimpiese vlam op 10 Mei tradisioneel in Olimpia, Griekeland, aangesteek is, is dit tussen 10 en 17 Mei tydens 'n fakkelloop oor 'n afstand van sowat 3000 kilometer deur Griekeland gedra en het op die volgende in Land's End, die mees suidelike punt van Engeland in Cornwall, aangekom. Die vlam is van hier deur altesaam 8000 lopers langs 70 roetes en oor 'n afstand van 12 800 km deur die hele land gedra.

By die fakkelloop is eilandgroepe langs die kus soos die Kanaaleilande, die eiland Man, die Orkney-eilande, die Shetland-eilande en die Hebride-eilande ingesluit, so ook die Ierse hoofstad Dublin. 'n Getal kulturele aanbiedings is ter geleentheid van die Olimpiese fakkelloop gehou.

Vir die fakkelloop is 8000 fakkels vervaardig wat uit 'n aluminium-legering bestaan het en met goud oortrek is. Hulle was 80 sentimeter lank en 800 gram swaar. Elke fakkel is met 8000 klein gaatjies geperforeer wat die fakkeldraers versinnebeeld het. Kort nadat die fakkel-ontwerp op 8 Junie 2011 aan die publiek bekend gestel is, het dit ironiese kommentaar uitgelok en die bynaam *Golden Cheesegrater* ("Goue Kaasrasper") gekry.

Die organisasiekomitee was egter onseker oor die betroubaarheid van die fakkels. Die Britse filiaal van die Duitse motorvervaardiger BMW, een van die amptelike borge van die Olimpiese Somerspele 2012, het aangebied om die fakkel-ontwerp in hul klimaatkanaal te toets. Die fakkels is hierby aan 'n verskeidenheid weerstoestande blootgestel, waaronder reën, sneeu, koue en hitte.

Sedert die eerste Olimpiese fakkelloop in 1936 in Berlyn is al 'n verskeidenheid brandstowwe getoets, waaronder magnesium, kruit, hars en olyfolie. Vir die Londense Spele is gaspatrone gebruik, maar die toetse deur BMW-ingenieurs het getoon dat die brander te swak was vir tipiese Engelse wind en reënweer. Die ontwerp is dus aangepas. Na bewering is die Olimpiese vlam nogtans twee keer op sy pad geblus – onder meer terwyl dit per renboot vervoer is: BMW se toetse het nie voorsiening vir hierdie uiterste blootstelling aan sterk seewind gemaak nie aangesien die ingenieurs nie daaroor ingelig is nie.

Uitsaaidienste
--------------

Die Internasionale Uitsaaisentrum in Junie 2011
*Olympic Broadcasting Services (OBS)*, 'n agentskap van die Internasionale Olimpiese Komitee (IOK), het as gasheer-uitsaaidiens opgetree. OBS het van sy eie kameras en van gehuurde personeel van ander Olimpiese uitsaaiers gebruik gemaak om die Spele te dek. Basiese video- en oudio is aan ander uitsaaiers verkoop wat dan hul eie kommentaar en aanbieding by te voeg.

Die amptelike opnameformaat van die Olimpiese Somerspele 2012 het gebruik gemaak van Panasonic se digitale tegnologieë waarby die amptelike videodekking, wat deur die Internasionale Uitsaaisentrum, die *London Olympics Media Centre*, vervaardig en versprei is, in 1080/50i hoëdefinisie (HD) aangebied is. Panasonic het vooraf bekend gemaak dat DVCPRO HD die amptelike opnameformaat sou wees.

*Olympic Broadcasting Services London (OBSL)*, die gasheer-uitsaaier, het P2-HD-uitrusting gebruik vir die beeldsaai van Olimpiese wedstryde. Volgens die IOK se wens is die Spele vir wêreldwye gehore met terrestriële nasionale en streekgebonde uitsaaidienste gedek. In die gasheerland is die Olimpiese Spele deur die *British Broadcasting Corporation (BBC)* gebeeldsaai, terwyl *Channel 4* die Paralimpiese Spele 2012 sal uitsaai. Die *BBC* het alle 5 000 ure se wedstryde op verskeie kanale uitgesaai. Naas uitgebreide dekking op *BBC Three* was altesaam 24 Olimpiese *BBC*-kanale beskikbaar wat deur Britse toeskouers per satelliet, kabel en die internet ontvang kon word.

Televisie-uitsaairegte vir die VSA is aan die *NBC*-netwerk verkoop en het meer as die helfte van die IOK se inkomste uit uitsaairegte verteenwoordig. *YouTube* het die Spele in 64 gebiede in Asië en Afrika suid van die Sahara gebeeldsaai waar geen amptelike uitsaaier verkies is nie. Alle uitsaaidienste, wat regte verkry het, het hulle dekking vanuit die Internasionale Uitsaaisentrum gebeeldsaai wat binne die Olimpiese Park se veiligheidskordon geleë was.

Seremonies
----------

### Openingseremonie

Die openingseremonie
Die Olimpiese vlam
Die openingseremonie het op 27 Julie 2012 in die Olimpiese Stadion plaasgevind. Die skouspel van £27 miljoen is deur William Shakespeare se toneelstuk *The Tempest* ("Die Storm") geïnspireer en onder die titel *The Isles of Wonder* as 'n wipwa-rit deur die Britse geskiedenis aangebied. Die vervaardiger en kunsdirekteur was die rolprentregisseur en Oscar-wenner Danny Boyle, terwyl twee lede van die elektroniese musiekgroep *Underworld*, Rick Smith en Karl Hyde, as musiekdirekteur gefungeer het. Engelse vermaaklikheidsterre en sporthelde het hul verskyning gemaak.

Die eerste deel van die openingseremonie was aan die ekonomiese en maatskaplike ontwikkeling van die Verenigde Koninkryk gewy en het die tradisionele landelike lewe, die nywerheidsomwenteling en die 1960's behandel. 'n Verruklike landskap, waarvoor die heuwelpiek Glastonbury Tor as voorbeeld gedien het, is gaandeweg deur fabrieke, rokende skoorstene en stomende enjins verdring. Boere is deur 'n stedelike bevolking vervang. Werkers het 'n Olimpiese ring gesmee, terwyl betogers opgeruk het.

In 'n kort humoristiese film het die akteur Daniel Craig as James Bond saam met koningin Elizabeth II in 'n helikopter gevlieg. Die koningin het daarna in lewende lywe in die stadion verskyn.

In die tweede deel van die seremonie is die Verenigde Koninkryk as 'n kultuurnasie uitgebeeld. Belangrike elemente was Engelse kinderliteratuur, Rowan Atkinson as *Mr. Bean*, die Britse alledaagse kultuur en popmusiek asook die maatskaplike veranderinge wat aan die wêreldwye web te danke is.

Daarna het meer as tweehonderd lande se atlete die stadion binnegemarsjeer. Die vlae van deelnemerstate is op die terrasse van die namaaksel van Glastonbury Tor geplaas. Die amptelike deel van die seremonie het toesprake, die opening van die Spele deur die koningin en die hys van die Olimpiese vlag ingesluit. Sewe jong Britse atlete het die Olimpiese Vlam aangesteek. Paul McCartney het die seremonie met twee liedere afgesluit.

### Sluitingseremonie

Die sluitingseremonie
Die Olimpiese vlam word geblus
Die sluitingseremonie van die Olimpiese Somerspele 2012 in Londen het op 12 Augustus 2012 in die Olimpiese Stadion plaasgevind. Dit was getiteld *A Symphony of British Music*. Die kreatiewe direkteur en choreograaf was Kim Gavin, Es Devlin was die hoofontwerper en David Arnold het as musiekdirekteur gefungeer. Die beligting is deur Patrick Woodroffe gereël, terwyl die toneel- en rolprentregisseur Stephen Daltry weer as vervaardiger opgetree het.

Sowat 4 100 akteurs het opgetree, waaronder 3 500 volwassenes en 380 skoolkinders uit die ses Londense gasheerdistrikte as leke-akteurs, en 250 professionele akteurs. Vir die leke-akteurs is vyftien oefensessies in die Three Mills-ateljees asook 'n repetisie in die Ford-motorfabriek in Dagenham, waar 'n skaalmodel-oefensaal gebou is, gereël.

Die plegtige oorhandiging van die Olimpiese vlag aan die gasheerstad van die volgende Olimpiese Somerspele 2016, Rio de Janeiro, was tradisioneel 'n vaste bestanddeel van die sluitingseremonie.

Finansiële en ekonomiese impak
------------------------------

Die totale begroting vir die Olimpiese Spele in Londen was £9,3 miljard (aansienlik meer as die £2,4 miljard soos beraam in die oorspronklike begroting), waarvan £6,2 miljard deur die Britse regering en £2,1 miljard uit loteryfondse bygedra is. 'n Verdere £900 miljoen is deur die Londense Ontwikkelingsagentskap (*London Development Agency*) en die *Greater London Authority* beskikbaar gestel.

Daar is lewendige debatte oor die finansiële en ekonomiese impak van die Spele gevoer. Terwyl daar tydens die voorbereiding van die Olimpiade wél nuwe werkgeleenthede geskep is, het kleinhandelverkope in Julie en Augustus nie die verwagte styging getoon nie. Weens waarskuwings oor erge verkeersopeenhopings het baie Londenaars die Spele tuis op televisie gekyk of met vakansie gegaan. Ook toeriste het weggebly. Hotelle, wat hul kamerpryse vooraf aansienlik verhoog het, het minder oornagtings geregistreer as wat voorspel is.

Sporte
------

26 Olimpiese sportsoorte in 302 dissiplines is tydens die Spele beoefen. Tydens die Spele is 302 goue medaljes oorhandig.

* Atletiek (47)
* Basketbal (2)
* Boks (13)
* Boogskiet (4)
* Driekamp (2)
* Fietsry
	+ Baan (10)
	+ Bergfietsry (2)
	+ BMX (2)
	+ Pad (4)
* Gewigoptel (15)
* Gimnastiek
	+ Artistiek (14)
	+ Ritmies (2)
	+ Trampolien (2)
* Handbal (2)
* Judo (14)
* Kanovaart
	+ Slalom (12)
	+ Snel (4)
* Moderne vyfkamp (2)
* Pluimbal (5)
* Roei (14)
* Ruitersport
	+ Dressuur (2)
	+ Driefasekompetisie (2)
	+ Spring (2)
* Seilvaart (10)
* Skermsport (10)
* Skyfskiet (15)
* Sokker (2)
* Stoei
	+ Grieks-Romeins (7)
	+ Vrystyl (11)
* Taekwondo (8)
* Tafeltennis (4)
* Tennis (5)
* Veldhokkie (2)
* Vlugbal
	+ Vlugbal (2)
	+ Strandvlugbal (2)
* Watersport
	+ Gesinchroniseerde swem (2)
	+ Sierduik (8)
	+ Swem (34)
	+ Waterpolo (2)

Kalender
--------

Die volgende tabel dui die Spele se daaglikse program aan. 'n Blou blokkie beteken dat wedstryde plaasgevind het, maar dat geen medaljes op die spel was nie. 'n Geel blokkie dui aan dat medaljes toegeken is, die getal dui op die getal medaljeparades wat die dag gehou is.


|  |  |  |  |  |  |  |  |
| --- | --- | --- | --- | --- | --- | --- | --- |
|  **OS**  | Openingseremonie |  ●  | Wedstryde |  **1**  | Wedstryde met medaljes |  **SS**  | Sluitingseremonie |

| Julie / Augustus | 25Wo | 26Do | 27Vr | 28Sa | 29So | 30Ma | 31Di | 1Wo | 2Do | 3Vr | 4Sa | 5So | 6Ma | 7Di | 8Wo | 9Do | 10Vr | 11Sa | 12So | Items |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  Seremonies |  |  | **OS** |  |  |  |  |  |  |  |  |  |  |  |  |  |  |  | **SS** |  |
|  Atletiek
 |  |  |  |  |  |  |  |  |  | **2**
 | **6**
 | **6**
 | **5**
 | **4**
 | **4**
 | **5**
 | **6**
 | **8**
 | **1** | **47** |
|  Basketbal
 |  |  |  | ●
 | ●
 | ●
 | ●
 | ●
 | ●
 | ●
 | ●
 | ●
 | ●
 | ●
 | ●
 | ●
 | ●
 | **1**
 | **1** | **2** |
|  Boks
 |  |  |  | ●
 | ●
 | ●
 | ●
 | ●
 | ●
 | ●
 | ●
 | ●
 | ●
 | ●
 | ●
 | **3**
 | ●
 | **5**
 | **5** | **13** |
|  Boogskiet
 |  |  | ●
 | **1**
 | **1**
 | ●
 | ●
 | ●
 | **1**
 | **1**
 |  |  |  |  |  |  |  |  |  | **4** |
|  Driekamp
 |  |  |  |  |  |  |  |  |  |  | **1**
 |  |  | **1**
 |  |  |  |  |  | **2** |
|  Fietsry
 |  |  |  | **1**
 | **1**
 |  |  | **2**
 | **2**
 | **2**
 | **1**
 | **1**
 | **1**
 | **3**
 | ●
 | ●
 | **2**
 | **1**
 | **1** | **18** |
|  Gesinchroniseerde swem
 |  |  |  |  |  |  |  |  |  |  |  | ●
 | ●
 | **1**
 |  | ●
 | **1**
 |  |  | **2** |
|  Gewigoptel
 |  |  |  | **1**
 | **2**
 | **2**
 | **2**
 | **2**
 |  | **2**
 | **1**
 | **1**
 | **1**
 | **1**
 |  |  |  |  |  | **15** |
|  Gimnastiek
 |  |  |  | ●
 | ●
 | **1**
 | **1**
 | **1**
 | **1**
 | **1**
 | **1**
 | **3**
 | **3**
 | **4**
 |  | ●
 | ●
 | **1**
 | **1** | **18** |
|  Handbal
 |  |  |  | ●
 | ●
 | ●
 | ●
 | ●
 | ●
 | ●
 | ●
 | ●
 | ●
 | ●
 | ●
 | ●
 | ●
 | **1**
 | **1** | **2** |
|  Judo
 |  |  |  | **2**
 | **2**
 | **2**
 | **2**
 | **2**
 | **2**
 | **2**
 |  |  |  |  |  |  |  |  |  | **14** |
|  Kanovaart
 |  |  |  |  | ●
 | ●
 | **1**
 | **1**
 | **2**
 |  |  |  | ●
 | ●
 | **4**
 | **4**
 | ●
 | **4**
 |  | **16** |
|  Moderne vyfkamp
 |  |  |  |  |  |  |  |  |  |  |  |  |  |  |  |  |  | **1**
 | **1** | **2** |
|  Pluimbal
 |  |  |  | ●
 | ●
 | ●
 | ●
 | ●
 | ●
 | **1**
 | **2**
 | **2**
 |  |  |  |  |  |  |  | **5** |
|  Roei
 |  |  |  | ●
 | ●
 | ●
 | ●
 | **3**
 | **3**
 | **4**
 | **4**
 |  |  |  |  |  |  |  |  | **14** |
|  Ruitersport
 |  |  |  | ●
 | ●
 | ●
 | **2**
 |  | ●
 | ●
 | ●
 | ●
 | **1**
 | **1**
 | **1**
 | **1**
 |  |  |  | **6** |
|  Seilvaart
 |  |  |  |  | ●
 | ●
 | ●
 | ●
 | ●
 | ●
 | ●
 | **2**
 | **2**
 | **2**
 | **1**
 |  | **2**
 | **1**
 |  | **10** |
|  Sierduik
 |  |  |  |  | **1**
 | **1**
 | **1**
 | **1**
 |  | ●
 | ●
 | **1**
 | ●
 | **1**
 | ●
 | **1**
 | ●
 | **1**
 |  | **8** |
|  Skermsport
 |  |  |  | **1**
 | **1**
 | **1**
 | **1**
 | **2**
 | **1**
 | **1**
 | **1**
 | **1**
 |  |  |  |  |  |  |  | **10** |
|  Skyfskiet
 |  |  |  | **2**
 | **2**
 | **1**
 | **1**
 | **1**
 | **1**
 | **2**
 | **2**
 | **1**
 | **2**
 |  |  |  |  |  |  | **15** |
|  Sokker
 | ●
 | ●
 |  | ●
 | ●
 |  | ●
 | ●
 |  | ●
 | ●
 |  | ●
 | ●
 |  | **1**
 | ●
 | **1**
 |  | **2** |
|  Stoei
 |  |  |  |  |  |  |  |  |  |  |  | **2**
 | **3**
 | **2**
 | **2**
 | **2**
 | **2**
 | **3**
 | **2** | **18** |
|  Swem
 |  |  |  | **4**
 | **4**
 | **4**
 | **4**
 | **4**
 | **4**
 | **4**
 | **4**
 |  |  |  |  | **1**
 | **1**
 |  |  | **34** |
|  Taekwondo
 |  |  |  |  |  |  |  |  |  |  |  |  |  |  | **2**
 | **2**
 | **2**
 | **2**
 |  | **8** |
|  Tafeltennis
 |  |  |  | ●
 | ●
 | ●
 | ●
 | **1**
 | **1**
 | ●
 | ●
 | ●
 | ●
 | **1**
 | **1**
 |  |  |  |  | **4** |
|  Tennis
 |  |  |  | ●
 | ●
 | ●
 | ●
 | ●
 | ●
 | ●
 | **2**
 | **3**
 |  |  |  |  |  |  |  | **5** |
|  Veldhokkie
 |  |  |  |  | ●
 | ●
 | ●
 | ●
 | ●
 | ●
 | ●
 | ●
 | ●
 | ●
 | ●
 | ●
 | **1**
 | **1**
 |  | **2** |
|  Vlugbal
 |  |  |  | ●
 | ●
 | ●
 | ●
 | ●
 | ●
 | ●
 | ●
 | ●
 | ●
 | ●
 | **1**
 | **1**
 | ●
 | **1**
 | **1** | **4** |
|  Waterpolo
 |  |  |  |  | ●
 | ●
 | ●
 | ●
 | ●
 | ●
 | ●
 | ●
 | ●
 | ●
 | ●
 | **1**
 | ●
 |  | **1** | **2** |
| Totaal | 0 | 0 | 0 | 12 | 14 | 12 | 15 | 20 | 18 | 22 | 25 | 23 | 18 | 21 | 16 | 22 | 17 | 32 | 15 | 302 |
| Kumulatief | 0 | 0 | 0 | 12 | 26 | 38 | 53 | 73 | 91 | 113 | 138 | 161 | 179 | 200 | 216 | 238 | 255 | 287 | 302 |  |
| Julie / Augustus | 25Wo | 26Do | 27Vr | 28Sa | 29So | 30Ma | 31Di | 1Wo | 2Do | 3Vr | 4Sa | 5So | 6Ma | 7Di | 8Wo | 9Do | 10Vr | 11Sa | 12So | Items |

Deelnemende nasies
------------------

Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die getal atlete per land in hakies aangedui:

* Vlag van Afghanistan Afghanistan (6)
* Vlag van Albanië Albanië (12)
* Vlag van Algerië Algerië (42)
* Vlag van Amerikaanse Maagde-eilande Amerikaanse Maagde-eilande (7)
* Vlag van Amerikaans-Samoa Amerikaans-Samoa (5)
* Vlag van Andorra Andorra (6)
* Vlag van Angola Angola (34)
* Vlag van Antigua en Barbuda Antigua en Barbuda (5)
* Vlag van Argentinië Argentinië (137)
* Vlag van Armenië Armenië (25)
* Vlag van Aruba Aruba (4)
* Vlag van Australië Australië (410)
* Vlag van Azerbeidjan Azerbeidjan (53)
* Vlag van die Bahamas Bahamas (24)
* Vlag van Bahrein Bahrein (12)
* Vlag van Bangladesj Bangladesj (5)
* Vlag van Barbados Barbados (6)
* Vlag van België België (115)
* Vlag van Belize Belize (3)
* Vlag van Benin Benin (5)
* Vlag van Bermuda Bermuda (8)
* Vlag van Bhoetan Bhoetan (2)
* Vlag van Bolivië Bolivië (6)
* Vlag van Bosnië en Herzegowina Bosnië en Herzegowina (6)
* Vlag van Botswana Botswana (4)
* Vlag van Brasilië Brasilië (258)
* Flag of the British Virgin Islands Britse Maagde-eilande (2)
* Vlag van Broenei Broenei (3)
* Vlag van Bulgarye Bulgarye (63)
* Vlag van Burkina Faso Burkina Faso (5)
* Vlag van Burundi Burundi (6)
* Vlag van Chili Chili (35)
* Vlag van Colombia Colombia (104)
* Vlag van Comore-eilande Comore-eilande (3)
* Flag of the Cook Islands Cookeilande (8)
* Vlag van Costa Rica Costa Rica (11)
* Vlag van Denemarke Denemarke (113)
* Vlag van Djiboeti Djiboeti (6)
* Vlag van Dominica Dominica (2)
* Vlag van Dominikaanse Republiek Dominikaanse Republiek (35)
* Vlag van Duitsland Duitsland (392)
* Vlag van Ecuador Ecuador (36)
* Vlag van Egipte Egipte (113)
* Vlag van Ekwatoriaal-Guinee Ekwatoriaal-Guinee (2)
* Vlag van El Salvador El Salvador (10)
* Vlag van Eritrea Eritrea (12)
* Vlag van Estland Estland (33)
* Vlag van Ethiopië Ethiopië (35)
* Vlag van Fidji Fidji (9)
* Vlag van Filippyne Filippyne (11)
* Vlag van Finland Finland (55)
* Vlag van Frankryk Frankryk (330)
* Vlag van Gaboen Gaboen (24)
* Vlag van Gambië Gambië (2)
* Vlag van Georgië Georgië (35)
* Vlag van Ghana Ghana (9)
* Vlag van Grenada Grenada (10)
* Vlag van Griekeland Griekeland (104)
* Vlag van Guam Guam (8)
* Vlag van Guatemala Guatemala (19)
* Vlag van Guinee Guinee (4)
* Vlag van Guinee-Bissau Guinee-Bissau (4)
* Vlag van Guyana Guyana (6)
* Vlag van Haïti Haïti (5)
* Vlag van Honduras Honduras (27)
* Vlag van Hongarye Hongarye (157)
* Vlag van Hongkong Hongkong (42)
* Flag of Ireland Ierland (66)
* Vlag van Indië Indië (83)
* Vlag van Indonesië Indonesië (22)
* Vlag van Irak Irak (8)
* Vlag van Iran Iran (53)
* Vlag van Israel Israel (37)
* Vlag van Italië Italië (285)
* Vlag van Ivoorkus Ivoorkus (10)
* Vlag van Jamaika Jamaika (50)
* Vlag van Japan Japan (293)
* Vlag van Jemen Jemen (4)
* Vlag van Jordanië Jordanië (9)
* Vlag van Kaaimanseilande Kaaimanseilande (5)
* Vlag van Kaap Verde Kaap Verde (3)
* Vlag van Kambodja Kambodja (6)
* Vlag van Kameroen Kameroen (33)
* Vlag van Kanada Kanada (277)
* Vlag van Kasakstan Kasakstan (114)
* Vlag van Katar Katar (12)
* Vlag van Kenia Kenia (47)
* Vlag van Kirgisië Kirgisië (14)
* Vlag van Kiribati Kiribati (3)
* Vlag van Koeweit Koeweit (11)
* Flag of the Democratic Republic of the Congo Demokratiese Republiek die Kongo (4)
* Flag of the Republic of the Congo Kongo (7)
* Vlag van Kroasië Kroasië (108)
* Vlag van Kuba Kuba (110)
* Vlag van Laos Laos (3)
* Vlag van Lesotho Lesotho (4)
* Vlag van Letland Letland (46)
* Vlag van Libanon Libanon (10)
* Vlag van Liberië Liberië (4)
* Vlag van Libië Libië (5)
* Vlag van Liechtenstein Liechtenstein (3)
* Vlag van Litaue Litaue (62)
* Vlag van Luxemburg Luxemburg (9)
* Vlag van Madagaskar Madagaskar (7)
* Vlag van Malawi Malawi (3)
* Flag of the Maldives Maledive (5)
* Vlag van Maleisië Maleisië (30)
* Vlag van Mali Mali (6)
* Vlag van Malta Malta (5)
* Vlag van Marokko Marokko (67)
* Flag of the Marshall Islands Marshalleilande (4)
* Flag of the Republic of Macedonia Masedonië (4)
* Vlag van Mauritanië Mauritanië (2)
* Vlag van Mauritius Mauritius (11)
* Vlag van Meksiko Meksiko (102)
* Vlag van Mianmar Mianmar (6)
* Flag of the Federated States of Micronesia Gefedereerde State van Mikronesië (6)
* Vlag van Moldowa Moldowa (22)
* Vlag van Monaco Monaco (6)
* Vlag van Mongolië Mongolië (29)
* Vlag van Montenegro Montenegro (33)
* Vlag van Mosambiek Mosambiek (6)
* Vlag van Namibië Namibië (9)
* Vlag van Nauru Nauru (2)
* Vlag van Nederland Nederland (175)
* Vlag van Nepal Nepal (5)
* Vlag van Nicaragua Nicaragua (6)
* Vlag van Nieu-Seeland Nieu-Seeland (184)
* Vlag van Niger Niger (6)
* Vlag van Nigerië Nigerië (55)
* Vlag van Noord-Korea Noord-Korea (51)
* Vlag van Noorweë Noorweë (64)
* Vlag van Oekraïne Oekraïne (237)
* Vlag van Oesbekistan Oesbekistan (54)
* Vlag van Oman Oman (4)
* Onafhanklike atlete (4)
* Vlag van Oostenryk Oostenryk (70)
* Vlag van Oos-Timor Oos-Timor (2)
* Vlag van Pakistan Pakistan (21)
* Vlag van Palau Palau (5)
* Palestinian flag Palestynse Owerheid (5)
* Vlag van Panama Panama (7)
* Vlag van Papoea-Nieu-Guinee Papoea-Nieu-Guinee (8)
* Vlag van Paraguay Paraguay (8)
* Vlag van Peru Peru (16)
* Vlag van Pole Pole (218)
* Vlag van Portugal Portugal (77)
* Vlag van Puerto Rico Puerto Rico (25)
* Vlag van Roemenië Roemenië (103)
* Vlag van Rusland Rusland (436)
* Vlag van Rwanda Rwanda (7)
* Flag of the Solomon Islands Salomonseilande (4)
* Vlag van Samoa Samoa (8)
* Vlag van San Marino San Marino (4)
* Vlag van Saoedi-Arabië Saoedi-Arabië (19)
* Vlag van São Tomé en Príncipe São Tomé en Príncipe (2)
* Vlag van Senegal Senegal (31)
* Vlag van Sentraal-Afrikaanse Republiek Sentraal-Afrikaanse Republiek (6)
* Vlag van Serwië Serwië (116)
* Flag of Seychelles Seychelle (6)
* Vlag van Sierra Leone Sierra Leone (2)
* Vlag van Singapoer Singapoer (23)
* Flag of Cyprus Siprus (13)
* Vlag van Sirië Sirië (10)
* Vlag van Sjinees Taipei Sjinees Taipei (44)
* Vlag van Slowakye Slowakye (47)
* Vlag van Slowenië Slowenië (65)
* Vlag van Soedan Soedan (6)
* Vlag van Somalië Somalië (2)
* Vlag van Spanje Spanje (282)
* Vlag van Sri Lanka Sri Lanka (7)
* Vlag van St. Kitts en Nevis St. Kitts en Nevis (7)
* Vlag van St. Lucia St. Lucia (4)
* Vlag van St. Vincent en die Grenadine St. Vincent en die Grenadine (3)
* Vlag van Suid-Afrika Suid-Afrika (125)
* Vlag van Suid-Korea Suid-Korea (248)
* Vlag van Suriname Suriname (5)
* Vlag van Swaziland Swaziland (3)
* Vlag van Swede Swede (134)
* Vlag van Switserland Switserland (102)
* Vlag van Tadjikistan Tadjikistan (16)
* Vlag van Tanzanië Tanzanië (7)
* Vlag van Thailand Thailand (37)
* Vlag van Togo Togo (6)
* Vlag van Tonga Tonga (3)
* Vlag van Trinidad en Tobago Trinidad en Tobago (30)
* Vlag van Tsjad Tsjad (3)
* Flag of the Czech Republic Tsjeggië (133)
* Vlag van Tunisië Tunisië (83)
* Vlag van Turkmenistan Turkmenistan (10)
* Vlag van Turkye Turkye (114)
* Vlag van Tuvalu Tuvalu (3)
* Vlag van Uganda Uganda (16)
* Vlag van Uruguay Uruguay (29)
* Vlag van Vanuatu Vanuatu (5)
* Vlag van Venezuela Venezuela (70)
* Vlag van Verenigde Arabiese Emirate Verenigde Arabiese Emirate (26)
* Vlag van Verenigde Koninkryk Verenigde Koninkryk (541)
* Vlag van Verenigde State van Amerika Verenigde State (530)
* Vlag van Viëtnam Viëtnam (18)
* Vlag van die Volksrepubliek China Volksrepubliek China (396)
* Vlag van Belarus Belarus (165)
* Vlag van Ysland Ysland (27)
* Vlag van Zambië Zambië (7)
* Vlag van Zimbabwe Zimbabwe (7)

### Suid-Afrikaanse deelname

*Die hoofartikel vir hierdie afdeling is: Suid-Afrika op die Olimpiese Spele.*
Suid-Afrika se Caster Semenya, nadat sy die silwer medalje in die 800 meter-naellope gewen het
Suid-Afrika het in totaal 3 goue, 2 silwer- en 1 bronsmedalje gewen:

* Suid-Afrika se Cameron van der Burgh het 'n goue medalje in die 100 m-borsslag vir mans met 'n nuwe wêreldrekord van 58.46 sekondes gewen.
* Chad le Clos van Suid-Afrika het 'n goue medalje in die 200 m-vlinderslag met 'n tyd van 1:52,96 sekondes gewen. Hy het Michael Phelps van die VSA uitgestof wat met 'n tweede plek tevrede moes wees. In die 200 m-wisselslag het hy tweede geëindig en 'n silwer medalje ontvang.
* Suid-Afrika se liggewig-roeiers het 'n onverwagte goue medalje gewen. Brittanje moes met silwer tevrede wees en Denemarke in die derde plek met 'n brons medalje. Die spanlede was: Matthew Brittain, Sizwe Ndlovu, John Smith en James Thompson.
* Bridgitte Hartley het 'n bronsmedalje in die eindstryd van die 500 meter-kanowedvaart (K1) vir vroue gewen.
* Caster Semenya het silwer in die 800 meter-naellope gewen.
* Oscar Chalupsky se roeispan het tot die halfeindronde deurgedring.

Getal medaljes
--------------

Kaart van medaljes volgens lande:  

**Goud** vertoon lande, wat ten minste een goue medalje gewen het.  

**Silwer** vertoon lande, wat ten minste een silwer medalje gewen het.  

**Brons** vertoon lande, wat ten minste een brons medalje gewen het.  

**Blou** vertoon lande, wat geen medaljes gewen het nie.  

**Rooi** vertoon lande, wat nie aan die Olimpiese Somerspele 2012 deelgeneem het nie.
Hier is die top tien lande wat medaljes by die Spele verower het:

|  |  |  |  |  |  |  |
| --- | --- | --- | --- | --- | --- | --- |
|  Plek  | Land  | Deelnemers | Goud Goud | Silwer Silwer | Brons Brons | Totaal |
| 1 | Vlag van Verenigde State van Amerika Verenigde State (USA) | 530 | 46 | 28 | 29 | 103 |
| 2 | Vlag van die Volksrepubliek China Volksrepubliek China (CHN) | 396 | 38 | 29 | 21 | 88 |
| 3 | Vlag van Verenigde Koninkryk Verenigde Koninkryk (GBR) | 541 | 29 | 17 | 19 | 65 |
| 4 | Vlag van Rusland Rusland (RUS) | 436 | 22 | 23 | 32 | 77 |
| 5 | Vlag van Suid-Korea Suid-Korea (KOR) | 248 | 13 | 8 | 7 | 28 |
| 6 | Vlag van Duitsland Duitsland (GER) | 392 | 11 | 19 | 14 | 44 |
| 7 | Vlag van Frankryk Frankryk (FRA) | 330 | 11 | 11 | 12 | 34 |
| 8 | Vlag van Australië Australië (AUS) | 410 | 8 | 15 | 12 | 35 |
| 9 | Vlag van Italië Italië (ITA) | 285 | 8 | 9 | 11 | 28 |
| 10 | Vlag van Hongarye Hongarye (HUN) | 157 | 8 | 4 | 6 | 18 |
| 24 | Vlag van Suid-Afrika Suid-Afrika (RSA) | 125 | 3 | 2 | 1 | 6 |

Sien ook
--------

* Olimpiese Somerspele 1908 in Londen
* Olimpiese Somerspele 1944 in Londen beplan, maar weens die Tweede Wêreldoorlog gestaak
* Olimpiese Somerspele 1948 in Londen